13.3.2023
DA
Den Europæiske Unions Tidende
C 94/21
Appellanterne har nedlagt følgende påstande — Kendelse afsagt af Retten (Ottende Afdeling) den 7. oktober 2022 i sagen OG m.fl. mod Kommissionen (T-101/22, ikke trykt i Sml., EU:T:2022:661) ophæves. — Såfremt Domstolen finder, at sagen er moden til påkendelse, realitetsbehandles denne, idet der gives medhold i de påstande, som blev nedlagt for Retten, og følgelig annulleres artikel 1 i Kommissionens delegerede forordning (EU) 2021/2288 af 21. december 2021 om ændring af bilaget til Europa-Parlamentets og Rådets forordning (EU) 2021/953 for så vidt angår acceptperioden for vaccinationscertifikater, der er udstedt i formatet for EU’s digitale covidcertifikat, og som angiver afslutningen af den primære vaccinationsserie (1) og endvidere annulleres artikel 1 og 3 i Kommissionens delegerede forordning (EU) 2022/503 af 29. marts 2022 om ændring af Europa-Parlamentets og Rådets forordning (EU) 2021/953 for så vidt angår undtagelse af mindreårige fra acceptperioden for vaccinationscertifikater udstedt i formatet for EU’s digitale covidcertifikat (2). — Såfremt Domstolen finder, at sagen ikke er moden til påkendelse, og at Domstolen ikke kan realitetsbehandle denne, nedlægges subsidiært påstand om, at sagen hjemvises til Retten, med henblik på at Retten træffer afgørelse om de påstande, som blev nedlagt i annullationssøgsmålene i første instans. — Europa-Kommissionen tilpligtes at betale sagsomkostningerne i første instans og i appelsagen.
Anbringender og væsentligste argumenter Til støtte for appellen har appellanten gjort gældende, at der i kendelsen afsagt af Retten den 7. oktober 2022 i sag T-101/22 blev foretaget en ukorrekt anvendelse af kriterierne for søgsmålskompetence, der er fastsat i artikel 263, stk.
4, i traktaten om Den Europæiske Unions funktionsmåde, hvilket baseres på følgende argumenter 1) De omtvistede delegerede forordninger berører appellanternes retsstilling direkte, eftersom det ikke er medlemsstaterne, som har besluttet, at vaccinationscertifikater udløber 270 dage efter afslutningen af den primære vaccinationsserie.
Denne beslutning træffes i de delegerede forordninger, som er godkendt af Kommissionen, og som desuden medfører dette automatiske tab af gyldighed.
2) De delegerede forordninger fratager automatisk vaccinationscertifikater deres gyldighed, uden at nogen medlemsstat skal foretage sig yderligere, medmindre indehaverne af de pågældende certifikater accepterer at få en boosterdosis, og der er således tale om en foranstaltning, som svarer til indirekte at stille krav om vaccination, hvilket berører appellanternes retsstilling.
(1) (2)
EUT 2021, L 458, s. 459.
EUT 2022, L 102, s.
8.
Anmodning om præjudiciel afgørelse indgivet af Okresní soud Praha-západ (Den Tjekkiske Republik) den 13. december 2022 — Nárokuj s.r.o. mod EC Financial Services, a.s.
(Sag C-755/22) (2023/C 94/23) Processprog: tjekkisk Den forelæggende ret Okresní soud Praha-západ
Parter i hovedsagen Sagsøger: Nárokuj s.r.o.
Sagsøgt: EC Financial Services, a.s.